
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind aprobarea cererii de finanţare „Grădinița PP33 - Extindere gradiniță existentă în regim de înalțime P+1E+M, reparații si reabilitare termică corp existent”, cod smis 121232 şi a cheltuielilor aferente

Motivul emiterii proiectului de hotărâre

1. Descrierea situaţiei actuale

Municipiul Timișoara a depus cererea de finanțare cu titlul „Grădinița PP33 - Extindere gradiniță existentă în regim de înalțime P+1E+M, reparații si reabilitare termică corp existent”, cod smis 121232, în cadrul apelului POR/2017/4/4.4/4.4/1, axa prioritara Sprijinirea dezvoltării urbane durabile.
2. Schimbări preconizate şi rezultate aşteptate
Obiectivul general al proiectului îl constituie cresterea calitații infrastructurii educaționale a Gradiniței P.P nr.33 în vederea asigurării accesului sporit la educație timpurie si sprijinirea participării părinților pe piața forței de muncă.

Implementarea proiectului va duce la atingerea următoarelor obiective specifice:
· Extindere gradiniță existentă în regim de înalțime P+1E+M, reabilitare termică corp existent;
· Creșterea numărului de preșcolari care vor beneficia de un proces educațional de calitate, la cele mai ridicate standarde, precum si a gradului de satisfacție al utilizatorilor spațiilor si dotarilor din cadrul Gradiniței P.P nr.33 din Timisoara.
· Cresterea atractivității procesului educațional prin îmbunătățirea condițiilor de confort, siguranța si accesibilitate în cadrul unității de infrastructură educațională.

  3.Alte informaţii 

Proiectul propune extinderea Gradiniței PP33 cu un corp în regim P+E+M pe fundația existentă construită în baza AC nr.2723/2008.

Extinderea va rezolva necesarul de spatiu destinat formarii a 3 grupe noi de copii, un spatiu multifunctional care poate fi folosit si ca sala de sport, filtru de acces si cabinet medical, cabinet metodic, bloc alimentar si servicii aferente.

Extinderea va rezolva o problema majora in sensul ca salile nu vor mai avea tripla functionalitate, permitandu-se amenajarea de dormitoare separate.
4.Concluzii

Prin adresa nr.6014/19.03.2019, Agenția pentru Dezvoltare Regională Vest a demarat etapa precontractuală pentru cererea de finanțare cu titlul „Grădinița PP33 - Extindere gradiniță existentă în regim de înălțime P+1E+M, reparații si reabilitare termică corp existent”, cod smis 121232. Pentru semnarea contractului de finanțare în vederea implementării proiectului este necesară aprobarea tuturor cheltuielilor pe care Municipiul Timișoara trebuie să le asigure pentru implementarea activităților din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale.

